У Првом светском рату био је главни хирург Моравске дивизије првог позива. На тој дужности учествовао је у Церској бици и биткама на Дрини. После тога упућен је Смедеревску Паланку где је био хирург велике ратне болнице. У наредном периоду имао је више премештаја и радио је као шеф хирургије у болницама Ћуприје, Крушевца, Приштине, Прилепа. У Прилепу је тешко оболео од трбушног тифуса и као болесник био евакуисан преко Албаније у Италију, одакле је упућен у Француску на лечење.